Այս վիճակում կանխատեսում անելն անիմաստ բան է։ Մինչև դուք այս վիճակը գրանցեք, վաղը կարող են այնպիսի փոփոխություններ լինել աշխարհում, որ չեք էլ պատկերացնում։ Փոփոխությունների դարում ենք ապրում, երկրներ են փլուզվում, ինքնորոշման հարցեր են բարձրացվում, ու այս վիճակում անիմաստ բան է որևէ բան բացառելը կամ կանխատեսելը։ Հովիկ Աբրահամյանը շատ գիտե՞ր, որ թռնելու է իր տեղից։ Մի առավոտ արթնացավ, տեսավ՝ ամեն բան ավարտվել է։ Նույնը Լիսկան ու մյուսները։ Այդ մարդկանց թվում էր, թե իրենք հավերժ են, դեռ 20 տարի առաջ պլանավորում էին իրենց գործերը, բայց մեկ էլ հայտնվեցին փողոցում։ Մի օր էլ կարող է տեսնենք՝ Հովիկ Աբրահամյանը վերնիսաժում նստած արևածաղիկ է ծախում։ Սա խժռող մեքենա է։ Պատահական չէ, որ որպես անեծք ասում են՝ ապրես փոփոխությունների դարաշրջանում: